stanford-oval/wikipedia huggingface dataset:
אריה חשביה
ביוגרפיה

חשביה נולד בתל אביב. בשנות ה-50 החל לעבוד כעיתונאי. הוא נשלח לארצות הברית מטעם השבועון "עולם הקולנוע" ודיווח מהוליווד. עם חזרתו השתלב בעיתונות המקומית, ומילא תפקידים שונים במערכות העיתונים המובילים בישראל. לאחר לימודיו באוניברסיטה, שבהם התמחה בהיסטוריה בכלל ובהיסטוריה של ארצות הברית בפרט, הפך למומחה לאסטרטגיה והצטרף למכון הבינלאומי לאסטרטגיה. כתב ספרי היסטוריה, ובהם "עין אחת למרס" שמנתח את השפעת מסלול חיי משה דיין על התנהגותו כמנהיג, ו"הקרב על סן-סימון" שמתאר את התנהלות הקרב במנזר סן סימון, ספר ששימש שנים רבות כנושא לימוד בבה"ד 1.
חשביה תרגם לעברית מאות ספרים (סיפורת וספרי עיון) ממספר שפות.
נפטר, לאחר מחלה ממושכת, בז' בטבת תשע"ו, 19 בדצמבר 2015.
ספריו (מבחר)

נערים גיבורים, הוצאת יוסף שמעוני, תל אביב, 1951.
עין אחת למארס, הוצאת אחיאסף, תל אביב, 1959.
אדם ספינות ומרחבים, הוצאת לדורי, 1959.
מלחמת יום הכיפורים, הוצאת זמורה ביתן מודן, תל אביב, 1974.
הקרב על סן סימון, הוצאת מילוא, תל אביב, 1979.
עיר בירוק - סיפורה של הוד השרון, הוצאת העירייה, 1996
פתח-תקוה - אם ועיר: 120 השנים הראשונות, הוצאת העירייה, 1998
נס-ציונה: עיר עם לב של מושבה (1883–2003), הוצאת מלוא, 2003.
לגעת בשמים: סיפורו של הטייס העברי הראשון, הוצאת מלוא, 2007.
ספרים שתרגם (מבחר)

ג'ון לוקץ', צ'רצ'יל - איש חזון, מדינאי, היסטוריון. (2002)
אליסטר מקלין, הגבול האחרון (The Last Frontier 1959) הוצאת עמיחי
אן גולון, אנג’ליק (משום מה לא קרוא "אנג'ליק מרקיזת המלאכים"), עידית, תשכ"א – 1960/1.
איאן פלמינג, מרוסיה באהבה (From Russia With Love 1956) הוצאת מ. מזרחי, 1965
איאן פלמינג, המרגלת שאהבה אותי, הוצאת מ. מזרחי, 1965
אליסטר מקלין, דו-קרב במצולות ים (When Eight Bells Toll 1966), הוצאת מ. מזרחי, 1966
ויקי באום, הטיסה הגורלית, הוצאת מ. מזרחי 1966
הרולד רובינס, אהבת זר, הוצאת מ. מזרחי 1968
הנק מסיק, מאיר לנסקי, תל אביב, הוצאת שוקן, 1972
אליסטר מקלין, שלום לך, קליפורניה (Goodbye California 1978), הוצאת מ. מזרחי
אנתוני ברג'ס, 1985, הוצאת יתד, תש"ם-1980.
שמואל פיזאר, "כעוף החול", הוצאת שוקן, 1981.
קארן ארמסטרונג, ההיסטוריה של אלוהים: מאברהם אבינו עד היום: 4000 שנות חיפוש אחר אלוהים, ירושלים: הוצאת כתר, 2006.
ארז'ה, הטיסה לירח (1969), הוצאת מ. מזרחי, 1987
נפוליאון היל, חשוב והתעשר, שפע, 1991.
ריצ'רד אוברי, הדיקטטורים: גרמניה של היטלר, רוסיה של סטלין, תל אביב, עם עובד, תשס"ו 2006
ויליאם לאבר, שודדי-הים: יומן המסע של קפיטן ויליאם לאבר, תל אביב 2006
קלייב קאסלר ופול קמפרקוס, נחש ארסי, הוצאת מודן, 2007, מושב בן שמן
דאגלס א. סטייר, שודדי הים: יומן המסע של קפיטן ויליאם לאבר צייד שודדי-ים, תל אביב, שוקן, תשס"ח 2007.
ליידי הסטיה אוונס, האלים, הגיבורים והמפלצות של יוון העתיקה, תל אביב, שוקן, 2008
בת יאור, אירוערביה: הציר האירופי-ערבי, ירושלים, שוקן, תשס"ח 2008
לי צ'יילד, בדרך הקשה, קריית גת, קוראים, תשס"ח 2008.
פיטר פדפילד, הימלר: רייכספיהרר אס-אס, תל אביב, ספרית מעריב, תשס"ח 2008
ארקדי בבצ'נקו, סיפורו של חייל,  תל אביב, ספרית מעריב, תשס"ט 2008
ה'ר"ך

ה'ר"ך או ה'ר"כ (5,220) ובקיצור ר"ך או ר"כ – היא שנה עברית  אשר החלה ביום א' בתשרי, אור ל-30 באוגוסט 1459 (לפי הלוח היוליאני, שהיה נהוג אז), והסתיימה ביום כ"ט באלול, 15 בספטמבר 1460.
המולד של תשרי חל ביום רביעי, שעה אחת ו-674 חלקים. לפיכך זו שנה מסוג החא. היא מעוברת, ואורכה 383 ימים.
זו שנה חמישית לשמיטה, ושנת 14 במחזור העיבור ה-275. תקופת ניסן שבשנה זו היא תחילת שנת 12 (סימנה יביגז) במחזור השמש ה-187.
שנה זו היא שנת 1,391 לחורבן הבית, ושנת 1,771 לשטרות.
נפטרו

הרב נתן אפשטיין, רב קהילת פרנקפורט בסוף תקופת הראשונים.
ר' ישראל איסרלן, מגדולי רבני אשכנז במאה ה-15.
לוח שנה > מאפייני לוח השנה

שנה מסוג החא, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
ג' בתשרי חל בשבת, ולכן צום גדליה נדחה ליום ראשון ד' בתשרי.
ט"ו באדר ב' חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ב' ועד יום ראשון ט"ז באדר ב' - זהו פורים משולש.
י"ד בניסן, ערב פסח, חל בשבת, ולכן חלים דיני ערב פסח שחל בשבת.
היסטוריה של עם ישראל
קשטאט

| --- | --- |
קשטאט בחורף
קשטאט בחורף
 מדינה:  שווייץ שווייץ
 קנטון:  ברן (קנטון) ברן
 גובה:  1,050 מטרים
 אוכלוסייה:  ‏
  ‑ בעיירה:  6,961 (2008)
 קואורדינטות:  46°28′00″N 7°17′00″E﻿ / ﻿46.466666666667°N 7.2833333333333°E﻿ / 46.466666666667; 7.2833333333333 
 www.gstaad.ch
  מפת מיקום  מפה מפורטת   (למפת שווייץ מוגדלת) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.קשטאט(למפת שווייץ רגילה) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.קשטאט(למפת ברן רגילה) ברן ביל/ביין תון בורגדורף לנגנטל שפיץקשטאט(למפת ברן מוגדלת) ברן ביל/ביין תון בורגדורף לנגנטל שפיץקשטאט  he tabBackground:;tabBorder:#aaa;defaultTab:0;
קשטאט (בגרמנית: Gstaad) הוא כפר נופש השוכן בקנטון ברן בשווייץ המערבית. בקשטאט מתגוררים 2,500 תושבים והוא שוכן בגובה של 1,050 מטר מעל פני הים. קשטאט הוא אחד מעשרה כפרים ייחודיים המרכיבים את האזור המכונה Saanenland.
באתר הסקי שסביב הכפר מערכת מסלולי גלישה באורך כולל המגיע ל-250 ק"מ, המחולקת למספר אזורים, שאינם מחוברים זה לזה. המדרונות פונים צפונה ומפצים בכך על גובהם הנמוך יחסית. מראש קרחון גסטאד נראות 24 פסגות המתנשאות לגובה של מעל 13,000 רגל כולל האלפים הברניים, מון בלאן והמטרהורן המפורסם.
קשטאט ידוע ביוקרתו וגם בזכות מפורסמים שביקרו בקביעות בכפר דוגמת מייקל ג'קסון, הנסיך צ'ארלס והנסיכה דיאנה. החל מ-1956, בכל שנה בחורף מתקיים במקום פסטיבל מוזיקה קלאסית.
הערות שוליים

↑  Terri Marshall, Fun in the Swiss Alps, TRAVER SQUIRE.COM
| --- | --- |
בקרת זהויות :  NLI: 987007552691505171  GND: 4196690-9  HDS: 008327  LCCN: n83052330  SUDOC: 258610565  VIAF: 126146628   WorldCat (עם VIAF): 126146628 
ערך זה הוא קצרמרבנושא יישובים בשווייץ. אתם מוזמנים לתרום לוויקיפדיה ו.
צ'ריתרה צ'נדרן

| --- | --- |
אין תמונה חופשית
 לידה:  17 בינואר 1997 (בת 27) סקוטלנד פרת', סקוטלנד, הממלכה המאוחדת
 שם לידה:  צ'ריתרה סוריה צ'נדרן
 תקופת הפעילות:  מ-2020
 מקום לימודים:  ניו קולג', אוקספורד
 פרופיל ב-IMDb
 
צ'ריתרה סוריה צ'נדרן (באנגלית: Charithra Surya Chandran; נולדה ב-17 בינואר 1997) היא שחקנית בריטית.
ביוגרפיה

צ'נדרן נולדה בפרת', סקוטלנד. הוריה נפרדו כשהייתה בת שנתיים, והיא עזבה להודו עם אביה, שם שהתה עם סבה וסבתה בטאמיל נאדו. כשחזרה לבריטניה כשהייתה בת ארבע, היא חונכה בבית הספר בליברפול. לאחר מכן היא גרה עם אמה באוקספורד בשנות נעוריה בזמן שאביה חי בוויילס.
צ'נדרן לאחר מכן למדה בבית ספר על יסודי באוקספורד. לאחר מכן היא המשיכה לתואר ראשון בפילוסופיה, פוליטיקה וכלכלה באוניברסיטת אוקספורד ב-2019. היא השתתפה במספר הפקות במהלך לימודיה והצטרפה לתיאטרון הלאומי לנוער. היא עבדה במשרה חלקית עבור צוות החשיבה של המכון למדיניות חדשה (אנ') לאחר שלקחה שנת הפסקה, במהלכה עסקה במשחק כתחביב לפני שהחליטה להפוך לעסוק בזה כקריירה, ודחתה הצעת עבודה מבוסטון קונסלטינג גרופ.
בשנת 2021, צ'נדרן הצטרפה לסדרת מותחן הריגול "אלכס ריידר" בתור סבינה פליסנס בעונה השנייה של הסדרה ב-IMDb TV. לאחר שעשתה אודישן לפני שידור העונה הראשונה, צ'נדרן כיכבה בתור אדווינה בעונה השנייה, המבוססת על הרומן "הוויקונט שאהב אותי", של הדרמה התקופתית של נטפליקס בהפקת שונדלנד, "ברידג'רטון" לצד ג'ונתן ביילי וסימון אשלי בשנת 2022.
ביוני 2022, צ'נדרן דיבבה את הקורטיזנית קמיל עבור BBC Radio 3 בעיבוד אודיו למחזה של פאם ג'מס המבוסס על הרומן "הגברת עם הקמליות" מאת אלכסנדר דיומא הבן. צ'נדרן לוהקה לקומדיה הרומנטית "How to Date Billy Walsh" עבור פריים וידאו. הוכרז כי צ'נדרן תוביל ותפיק בפועל את "Song of the Sun God", סדרת דרמה בת שישה חלקים המבוססת על הרומן בעל אותו השם מאת שאנקרי צ'נדרן.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2022 | Class S | צ'רי |  |
| TBA | Christmas Karma |  |  |
| יפורסם בהמשך | How to Date Billy Walsh | אמיליה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2021 | אלכס ריידר | סבינה פליזנס | תפקיד ראשי (עונה 2) |
| 2022 | ברידג'רטון | אדווינה שארמה | תפקיד ראשי (עונה 2) |
| 2023 | מלחמת הכוכבים: חזיונות | אניסוקאלין "אני" קלפוס | דיבוב; פרק אחד |
| 2024 | חולית: הנבואה | פרנצ'סקה הצעירה | תפקיד חוזר |
| יפורסם בהמשך | Pillow Talk | סטלה | תפקיד ראשי; סדרת אינטרנט |
| יפורסם בהמשך | Song of the Sun God | לילה | תפקיד ראשי; מפיקה בפועל |
פילמוגרפיה > אודיו

| שנה | שם | דמות | הערות |
| --- | --- | --- | --- |
| 2022 | Camille | קמיל | BBC Radio 3 |
| 2022 | A Mid-Semester Night's Dream | מיה | פודקאסט |
פרסים ומועמדויות

| שנה | פרס | קטגוריה | פרויקט | תוצאה | מקור |
| --- | --- | --- | --- | --- | --- |
| 2022 | פרסי הטלוויזיה הלאומית | כוכב/ת עולה | ברידג'רטון | מועמדות |  |
| 2022 | פרסי Glamour | כוכבת עולה | כוכבת עולה | זכייה |  |
הערות שוליים

↑  Wickes, Jade (4 בינואר 2022). "Charithra Chandran on entering the world of Bridgerton". נבדק ב-7 בינואר 2022. {{cite web}}:  (עזרה)
↑    Sarah Bailey, ‏Charithra Chandran: ‘Friends have said I only got the Bridgerton role because I'm brown – that hurts’, The Telegraph, 19 March 2022(נדרשת הרשמה)
↑  Taylor, Kelly-Anne (20 במרץ 2022). "Charithra Chandran: 'No one would think there would be two Indian women playing period drama leads'". נבדק ב-20 במרץ 2022. {{cite web}}:  (עזרה)
↑  Fearn, Rebecca (8 באפריל 2021). "Everything You Need To Know About Bridgerton S2 Star Charithra Chandran". נבדק ב-21 במאי 2021. {{cite web}}:  (עזרה)
↑  "Charithra Chandran". Jonathan Arun Group. נבדק ב-22 בפברואר 2022. {{cite web}}:  (עזרה)
↑  "Team: Charithra Chandran". New Policy Institute. נבדק ב-2 באפריל 2021. {{cite web}}:  (עזרה)
↑  Lang, Jamie (1 בפברואר 2021). "'Alex Rider' Season 2 Casting Details Announced – Global Bulletin". Variety. נבדק ב-7 בפברואר 2021. {{cite web}}:  (עזרה)
↑  Nordstrom, Leigh (2022-04-07). "Charithra Chandran on Her Bridgerton 'Carnival of Joy'". WWD (באנגלית אמריקאית). נבדק ב-2022-05-02.
↑  Andreeva, Nellie (1 באפריל 2021). "'Bridgerton': Charithra Chandran To Play Edwina, Rupert Young Also Cast In Season 2 Of Netflix Series". Deadline. נבדק ב-2 באפריל 2021. {{cite journal}}:  (עזרה)
↑  Harvey, Olivia (2 באפריל 2021). "The 'Bridgerton' Season 2 Cast Just Added Another Leading Lady". Hello Giggles. נבדק ב-3 באפריל 2021. {{cite web}}:  (עזרה)
↑  Camille - Drama on 3 - BBC Radio 3
↑  "Amazon announce comedy film How To Date Billy Walsh". British Comedy Guide. 25 באוגוסט 2022. נבדק ב-25 באוגוסט 2022. {{cite web}}:  (עזרה)
↑  Goldbart, Max; Goldbart, Max (2022-09-29). "'Bridgerton' Star Charithra Chandran To Lead Olivia Hetreed Drama 'Song Of The Sun God'". Deadline (באנגלית אמריקאית). נבדק ב-2022-09-30.
↑  Morris, Lauren (24 במאי 2022). "NTA 2022 longlist revealed as David Tennant and Sex Education nominated". Radio Times. נבדק ב-24 במאי 2022. {{cite web}}:  (עזרה)
↑  Condé Nast, All the winners from GLAMOUR's Women of the Year Awards 2022, Glamour UK, ‏2022-11-08 (באנגלית בריטית)
קונאל נייאר

| --- | --- |

קונאל נייאר בכנס "קומיק-קון" בסן דייגו, יולי 2017
 לידה:  30 באפריל 1981 (בן 43) לונדון, אנגליה אנגליה, הממלכה המאוחדת הממלכה המאוחדת
 שם לידה:  Kunal Nayyar 
 מדינה:  הממלכה המאוחדת, הודו 
 תקופת הפעילות:  מ-2004
 מקום לימודים:  אוניברסיטת טמפל  האוניברסיטה של פורטלנד  St. Columba's School, Delhi 
 בן או בת זוג:  נהה קאפור (2011–?) 
 פרופיל ב-IMDb
 
קונאל נייאר (באנגלית: Kunal Nayyar, בפנג'אבי: ਕੁਨਾਲ ਨੈਯ੍ਯਰ; נולד ב-30 באפריל 1981) הוא שחקן הודי-אנגלי. נייאר מוכר בשל תפקידו בתור ראג'ש קוטרפאלי בסדרת הסיטקום "המפץ הגדול" (2007–2019) של רשת CBS.
ביוגרפיה

נייאר נולד ב-30 באפריל 1981 ברובע האמרסמית' (אנ'), לונדון, למשפחה של מהגרים הודיים מפנג'אב. כשהיה בן ארבע חזרה משפחתו להודו והוא גדל בניו דלהי, שם מתגוררים הוריו עד היום. הוא למד בבית הספר סנט קולומבה (אנ') בדלהי, שם שיחק בדמינטון בנבחרת בית הספר.
ב-1999 עבר נייאר לארצות הברית כדי ללמוד לתואר ראשון במנהל עסקים ומימון מאוניברסיטת פורטלנד (אנ') באורגון. הוא התחיל לקחת שיעורי משחק והופיע בכמה הצגות בית ספר בזמן שעבד על התואר שלו.
לאחר השתתפותו בפסטיבל התיאטרון האמריקאי (אנ'), החליט נייאר להיות שחקן. לאחר מכן למד באוניברסיטת טמפל בפילדלפיה, פנסילבניה, שם קיבל תואר שני באומנויות יפות.
קריירה

בשנת 2007 נייאר כיכב כאורח במספר פרקים של הסדרה "NCIS" כטרוריסט, יוסוף זידאן. הוא התארח בתוכניתה של בוני האנט באפריל 2009, ובתוכנית הלילה של קרייג פרגוסון במאי 2009.
בשנת 2007 התחיל להופיע בסיטקום "המפץ הגדול" בתור ראג'ש קוטרפאלי, אחת הדמויות הראשיות.
בתחילת שנת 2022 נייאר כיכב בסדרה "Suspicion" של אפל TV פלוס.
באוקטובר 2024 פורסם כי נייאר הצטרף לעיבוד קולנועי של ספר המתח המשפטי "The Up and Comer" מאת האוורד ראופן.
חיים אישיים

ב-22 בדצמבר 2011 הוא נישא לדוגמנית נהה קאפור (אנ'), המחזיקה בתואר מיס הודו (אנ') 2006. הם מתגוררים בלוס אנג'לס.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2004 | S.C.I.E.N.C.E | שליח פיצה |  |
| 2012 | עידן הקרח 4: יבשת בתנועה | גופטה | דיבוב |
| 2013 | Beyond All Boundaries | קריינות | סרט תיעודי גם מפיק |
| 2014 | הכתבנית (אנ') | קארים |  |
| 2014 | Dr. Cabbie | טוני |  |
| 2015 | Consumed | סרז' נגאני |  |
| 2016 | טרולים | גיא דיימונד | דיבוב |
| 2019 | המתיקות שבבטן (אנ') | ד"ר רובין סטהאי |  |
| 2020 | טרולים מסביב לעולם | גיא דיימונד | דיבוב |
| 2020 | Think Like a Dog | מר מיילס |  |
| 2022 | סיפורי חייו של מר פיקרי | איי.ג'יי פיקרי | גם מפיק בפועל |
| 2023 | טרולים 3: הקול טוב | גיא דיימונד | דיבוב |
| 2024 | בחלל שנותר | פיטר |  |
| 2024 | How to Date Billy Walsh |  |  |
| TBA | Christmas Karma |  |  |
| יפורסם בהמשך | The Up and Comer | יפורסם בהמשך |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2007 | CSI | יוסוף זידאן | פרק: "Suspicion" |
| 2007–2019 | המפץ הגדול | ראג'ש קוטרפאלי | תפקיד ראשי (12 עונות); 279 פרקים |
| 2010–2011 | לייט לייט שואו עם קרייג פרגוסון (אנ') | ראג'ש קוטרפאלי | 2 פרקים |
| 2013–2014 | Sullivan & Son | סנג'אי / ניל | 2 פרקים |
| 2013–2016 | סנג'אי וקרייג | וי-ג'אי פאטל | דיבוב; 34 פרקים |
| 2015 | מינדי | סנדהיל | פרק: "While I Was Sleeping" |
| 2016 | Fantasy Hospital | ד"ר פפאקג'י | דיבוב (סדרת רשת); 10 פרקים |
| 2016 | עידן הקרח: בריחתה של הביצה | גופטה | דיבוב; סרט טלוויזיה של FOX |
| 2017 | טרולים לחג (אנ') | גיא דיימונד | דיבוב; סרט טלוויזיה של NBC |
| 2020 | Criminal: UK (אנ') | סנדיפ סינג | פרק: "Sandeep" מועמד פרס באפט"א לטלוויזיה לשחקן המשנה הטוב ביותר (2021) |
| 2020–2021 | מירה, בלשית מלכותית | נאבין | דיבוב; 4 פרקים |
| 2022 | Suspicion | עאדש צ'ופרה | תפקיד ראשי; 8 פרקים |
הערות שוליים

1 2 3  Anthony D'Alessandro, Rebecca De Mornay, Noah Emmerich, Kunal Nayyar & Sarah Bolger Board Legal Thriller ‘The Up And Comer’, Deadline Hollywood, ‏October 14, 2024
| המפץ הגדול |
| --- | --- | --- |
| דמויות | שלדון קופר • לאונרד הופסטטר • ראג'ש קוטרפאלי • הווארד וולוויץ • פני • המפץ הגדול - דמויות |  |
| שחקנים | ג'ים פרסונס • ג'וני גאלקי • קונאל נייאר • סיימון הלברג • קיילי קווקו • מים ביאליק • מליסה ראוש |  |
| ערכים נוספים | צ'יזקייק פקטורי • המכון הטכנולוגי של קליפורניה • שלדון הצעיר |  |
| פרקים | פיילוט |  |
| --- | --- |
בקרת זהויות :  PLWABN: 9812425535205606  BIBSYS: 12056715  GND: 1034879669  ISNI: 0000 0000 6583 0778  LCCN: no2009114719  MusicBrainz: 5594468e-2fe3-4dd3-ba1d-fe4a45bfab6d  NKC: osa2017962915  NLK: KAC2020L6567  VIAF: 91193332   WorldCat (עם VIAF): 91193332
ליטאים

ערך זה עוסק בבני העם הליטאי. אם התכוונתם לקבוצה ביהדות החרדית, ראו .
| --- | --- |

 אוכלוסייה
 בין 4 ל-5 מיליון (הערכה)
 ריכוזי אוכלוסייה עיקריים
 ליטא ליטא: בערך 3,000,000  ארצות הברית ארצות הברית: 722,879  בריטניה בריטניה: 100,000  ברזיל ברזיל: 100,000  רוסיה רוסיה: 76,000  אירלנד אירלנד: 50,000  גרמניה גרמניה: 40,000  קנדה קנדה: 36,485   לטביה לטביה: 33,000  פולין פולין: 25,000  ספרד ספרד: 15,144  אוסטרליה אוסטרליה: 12,317  אוקראינה אוקראינה: 11,000  בלארוס בלארוס: 9,900  ישראל ישראל: 3,600  צרפת צרפת: 4,000  איסלנד איסלנד: 1,300  
 שפות
 ליטאית
 דת
 בעיקר נצרות קתולית
 קבוצות אתניות קשורות
 עמים בלטים ועמים סלאבים
ליטאים (ליטאית: lietuviai) הם אומה וקבוצה אתנית שמקורן במדינות הבלטיות, בעיקר במולדתם ליטא שם הם מונים מעט יותר מ-3 מיליון איש. כמיליון ומעלה נוספים מתגוררים בפזורה, במדינות כארצות הברית, ברזיל, קנדה, קולומביה, רוסיה, אנגליה ואירלנד. שפת האם שלהם היא ליטאית.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
שטחן של המדינות הבלטיות כיום, לרבות ליטא המודרנית, היה מיושב על ידי מספר שבטים בלטיים. במשך מאות שנים, ובמיוחד תחת דוכסות ליטא, אוחד חלק מן השבטים הבלטים לתוך אומה אחת שנקראה "האומה הליטאית", איחוד שבוצע בעיקר כהגנה נגד השבטים הסלאבים מהמזרח. השטח שהיה פעם מיושב על ידי הליטאים היה הרבה יותר גדול מליטא של היום, וכלל גם את צפון-מערב בלארוס, קלינינגרד וחלקים מלטביה ופולין. בשנת 1387 קיבלו עליהם הליטאים את הנצרות.
בסוף המאה ה-19 החלה תחייה של הלשון הליטאית, שחיזקה את התנועה הלאומית.
היסטוריה > לאחר קבלת העצמאות

האומה הליטאית נמצאת ברובה בארצה ליטא, ובמספר כפרים באזור הצפוני של פולין, כמו גם בלטביה הדרומית ובתפוצות של הפזורה, שם הם מהגרים. יש שעדיין נותרו בבלארוס ובמחוז קלינינגרד הרוסי, אך במספר קטן לעומת פעם. ליטא קיבלה שוב את עצמאותה מברית המועצות ב-1990, וב-1991 הוכרה על ידי רוב המדינות. היא הצטרפה לאיחוד האירופי ב-1 במאי 2004.
בין המדינות הבלטיות, ליטא כוללת את האוכלוסייה ההומוגנית ביותר. לפי מפקד האוכלוסין שנערך בשנת 2001, 83.45% מכלל האוכלוסייה זיהו עצמם בקבוצה האתנית הליטאית, 6.74% זיהו עצמם כפולנים, כרוסים 6.31%, כבלארוסים 1.23%, ו-2.27% כחברים בקבוצות אתניות אחרות.
הערות שוליים

↑  Population by ethnicity (2001 Census), Department of Statistics to the Government of the Republic of Lithuania (Statistics Lithuania), 2005.
| --- | --- |
בקרת זהויות :  NLI: 987007531559505171  BnF: cb11983353n (data)  GND: 4035937-2  LCCN: sh85077659  LNB: 000055997  NARA: 10638444  NKC: ph117712 
ערך זה הוא קצרמרבנושא ליטא. אתם מוזמנים לתרום לוויקיפדיה ו.
י"ט באלול

י"ט באלול הוא היום התשעה עשר בחודש השנים עשר 
בשנה העברית, למניין החודשים מתשרי, והיום התשעה עשר בחודש השישי 
למניין החודשים מניסן. י"ט באלול לעולם לא יחול, בלוח העברי הקבוע, בימים שני, רביעי ושבת, ועל כן הוא משתייך לקבוצת הימים הנקראת "לא בדז".
חגים ומועדים

בתקופה קדומה נהגה ביום זה תענית ציבור קהילתית של יהדות רומא, לזכר השרפה בבית הכנסת בשנת ה'כ"ה.
אירועים היסטוריים ביום זה

ה'כ"ה – שרפה גדולה פורצת בבית הכנסת של יהדות רומא, ומכלה כעשרים ספרי תורה.
ה'תשמ"ג – מנחם בגין מודיע כי בכוונתו להתפטר מתפקיד ראש ממשלת ישראל, אך הוא מתמהמה בהגשת ההתפטרות לנשיא מדינת ישראל, חיים הרצוג. לאחר לחץ פרלמנטרי, מגיש בגין את התפטרותו בח' בתשרי ה'תשמ"ד
נולדו

ה'תש"ה – הרב זלמן גופין, משפיע ראשי בישיבת תומכי תמימים המרכזית בכפר חב"ד ומחבר ספרים על תורת החסידות.
ה'תש"ו – הרב יצחק דוד גרוסמן, רבה של מגדל העמק
ה'תשל"א – הרב דב ליפמן, חבר כנסת מטעם יש עתיד לשעבר ממפלגת עם שלם.
ה'תשל"ט – אריק ברמן, זמר ישראלי
ה'תש"ם – קובי פרג', שחקן ישראלי. מחברי "הפיג'מות"
נפטרו

ד'תתקמ"ט – נרצח על קידוש השם רבי יעקב מאורליינש, תלמיד רבנו תם, בעת הכתרת ריצ'רד לב הארי למלך אנגליה
ה'שנ"ה רבי שמואל יפה אשכנזי, מחבר פירוש 'יפה תואר' על מדרש רבה
ה'תל"ג – רבי חיים בנבנישתי, (תלמיד המהרימ"ט) מחבר הספר 'כנסת הגדולה
ה'תרי"א – רבי אברהם שלמה זלמן צורף, מראשי עליית תלמידי הגר"א (נולד ה'תקמ"ו)
ה'תרי"ג – הרב אליעזר יצחק פריד רב העיירה וראש ישיבת וולוז'ין
ה'תרצ"ז – הרב יקותיאל אריה קמלהאר, סופר ומחבר פולני פורה.
ה'תרפ"ד – רבי סלימאן מנחם מני, החכם באשי ורבה של חברון
ה'תש"ח – שפיק עדס, יהודי עיראקי, איש עסקים אמיד ומקורב לשלטונות, ואיש ציבור יהודי מוצא להורג בתלייה באשמת מכירת נשק למדינת ישראל ותמיכה במפלגה הקומוניסטית העיראקית, על לא עוול בכפו
ה'תשל"ד – הרב הלל ויטקינד, ראש ישיבת בית יוסף-נובהרדוק בתל אביב
ה'תשס״ד – הרב בנימין אביעד רב מועצה אזורית שפיר וחבר מועצת הרבנות הראשית (נולד ה'תר״ץ)
י"ח באלול – כ' באלול
אלול
מסיבה במרתף הארמון

מסיבה במרתף הארמון הוא אלבום הסולו הראשון של הזמרת והיוצרת אלונה דניאל, לאחר התפרקות להקתה "טאטו".
אף על פי שז'אנר האלבום מוגדר רוק, שני השירים המפורסמים ביותר שבו נחשבים שירי פופ: השיר "על גגות תל אביב", שהפך ללהיט ולאחד מהמנוני מלחמת המפרץ, והשיר "שרה". מאותו אלבום התפרסמו גם השירים "תזהר מנסיכות", "שושנה ביין" ו"צל נוגע בצל".
את כל השירים באלבום כתבה והלחינה דניאל.
רשימת השירים

שרה (3:24)
דומיניק (3:23)
צל נוגע בצל (3:35)
שושנה ביין (3:01)
עד סוף העולם (3:42)
על גגות תל אביב (4:07)
תזהר מנסיכות (3:20)
במנזר הכל מותר (0:55)
קוטב הבננות (3:47)
אליך (4:29)
לילה בירקון (4:42)
במהדורה מאוחרת שיצאה בקלטת בלבד התווסף השיר "תיאטרון רחוב".
השתתפו ביצירת האלבום

עובד אפרת – מפיק מוזיקלי
עובד אפרת ואלונה דניאל – עיבודים
רונן תורגמן – תופים
גלעד עצמון – כלי נשיפה
דני צוקרמן – גיטרה בס
דורון ורדי – גיטרות
דייוויד פרידלנד – קלידים וכלי נשיפה
הקלטה ומיקס – אולפני DB
טכנאי הקלטה ומיקס – ראובן שפירא
עוזר טכנאי – דדי טל
מפיק מטעם חברת "הד-ארצי" – חיים שמש
הערות שוליים

↑  אלונה דניאל באתר "סטריאו ומונו"
ערך זה הוא קצרמרבנושא אלבומים. אתם מוזמנים לתרום לוויקיפדיה ו.
פרוגי

| --- | --- |

 סוג:  אתר אינטרנט 
 סלוגן:  "אתר הנוער של ישראל"
 תקופת הפעילות:  1 בינואר 2011, ישראל ישראל – הווה
 מייסדים:  אלון אלבכרי, אלכס נסטר ויוני וולף
 מנכ"ל:  אלכס נסטר
 בעלות:  ynet (2013 ואילך)
 עריכה:  משה אבוטבול
 שירותים עיקריים:  חדשות לצעירים ובני נוער
 http://www.frogi.co.il
 
אתר הנוער פרוגי הוא אתר אינטרנט ישראלי מבית ynet, המספק חדשות וכתבות מגזין לבני נוער הנכתב ונערך על ידי צעירים בגילאי 15 עד 18.
נושאי האתר

מגזין – ערוץ בו מסקרים חדשות בישראל ובעולם, כתבות צבע ומגזין, תחקירים, טורי דעה ובעלי חיים.
בידור – ערוץ בו מסקרים את כל אירועי התרבות והבידור בישראל ובעולם, הכוללים ידיעות רכילות, טלוויזיה, השקות, אירועים וקולנוע.
דיגיטל – ערוץ בו מסקרים את כל החדש בעולם הסלולר והגאדג'טים, אינטרנט ומחשבים, גיימינג ומשחקים.
מוזיקה – ערוץ בו מסקרים את כל הידיעות החמות וכל הפרסומים החדשים בעולם המוזיקה מישראל ומחוצה לה.
יחסים – ערוץ בו מסקרים ענייני זוגיות, גאווה ומגדר, יחסים שבינו לבינה ודימוי עצמי.
על מדים – הערוץ עוסק בעולם הצבאי של המתגייסים, מידע למלש"בים ולחיילים וראיונות עם חיילים מיחידות ותפקידים שונים.
סטייל – ערוץ הלייף סטייל והאופנה של פרוגי. כולל בתוכו דיווחים על עולם האופנה, טרנדים חדשים, כתבות מגזין וטיפים הקשורים לטיפוח והיגיינה.
לימודים – ערוץ בו מסקרים את כל הנוגע ללימודים, בית ספר, עדכוני ותוצאות בחינות בגרות ועוד.
הערות שוליים

↑  אתר הצעירים "פרוגי" משיק גרסה חדשה ועדכנית, באתר ynet, 16 בפברואר 2014
↑  אלכסנדר כץ, אורטל כהן עוזבת את RGE – ותערוך את אתר הנוער "פרוגי", באתר אייס, 30 באוגוסט 2016
↑  אתר הנוער 'פרוגי' מינה עורך ראשי חדש, באתר אייס, 7 באפריל 2022
↑  חופש גדול? הצחקתם את נועה קירל ועדי ביטי, במדור "פנאי פלוס" באתר ynet‏, 26 ביולי 2016
↑  הרשימה שלנו: 50 כוכבי הנוער המובילים של ישראל לשנת 2017, באתר www.frogi.co.il
↑  משה אבוטבול, 70 כוכבי הנוער המובילים של ישראל לשנת 2018, באתר פרוגי, ‏18 באפריל 2018
↑  משה אבוטבול, נועה קירל באולפן: "דואגת לחדש את עצמי בכל פעם", באתר פרוגי, ‏19 באפריל 2018
↑  צוות פרוגי, 30 כוכבי הנוער הכי משפיעים בקורונה, באתר פרוגי, ‏28 באפריל 2020
↑  כוכבים בינלאומיים: המסע שלנו עם דר ל-KCA 2017, באתר www.frogi.co.il
↑  משה אבוטבול, פגשנו את נואה סנטינאו! הוולוג ל-KCA2019 עם קים אור אזולאי, באתר פרוגי, ‏13 במרץ 2019
↑  מה קורה בקבוצת הווטסאפ ומי הכי מצחיק על הסט? – מאחורי הקלעים של #Freestyle פסטיגל
↑  הכוכבים והפוליטיקאים מתגייסים לקמפיין #עצור_תחשוב, באתר פרוגי, ‏25 באפריל 2018
↑  פרוגי, נותנים אור: כוכבי הנוער למען נפגעי אלימות בקליפ של האולטראס, באתר פרוגי, ‏16 ביולי 2019
↑  מאי מורד ומשה אבוטבול, תופעת "סחר בסלבס": הנוער סוחר במספרים כוכבים בווטסאפ, באתר פרוגי, ‏31 בינואר 2014
↑  חן אביב ונוי אראל, סקס, סמים ואינסטגרם: כך ילדים מבלים בעולם הווירטואלי, באתר פרוגי, ‏6 במרץ 2016
↑  משה אבוטבול, אורטל כהן, וי כחול: כך נחשפים קטינים לתכנים מיניים בוואטסאפ, באתר פרוגי, ‏24 באוקטובר 2017
↑  נוי טל, המחיר שמשלמים בני הנוער בתעשיית הבידור, באתר פרוגי, ‏14 במרץ 2018
↑  אורטל כהן לוי, נעם פינבליט, סכנת חיים: הדרך היחידה לבית הספר – כביש סואן ולא מרומזר, באתר פרוגי, ‏8 במרץ 2020
↑  שירן סנדל, שירן סנדל מגישה את "אינסטוש", באתר פרוגי, ‏04/08/2017
↑  אינסטוש: ספיישל עצמאות בהגשת עידן שקרוקה, באתר פרוגי, ‏13 באפריל 2018
↑  ליאן הרשקוביץ, דה סטורי – פרק הבכורה, באתר פרוגי, ‏5 באוקטובר 2018
↑  משה אבוטבול, פרקי התוכנית א' עד ת', באתר פרוגי, ‏31 במרץ 2020
↑  שרון טל, א' עד ת': תוכנית אירוח חדשה של אתר הנוער פרוגי, באתר אייס, 16 במאי 2020
↑  אתם בחרתם: טקס נבחרי השנה של פרוגי לשנת 2018, באתר www.frogi.co.il
↑  בוקר_טוב: פרק הבכורה של No_Filter#, באתר www.frogi.co.il
↑  לאלי באולפן פרוגי: "אני רוצה להוציא שיר בעברית!", באתר www.frogi.co.il
↑  70 סדרות טובות יותר מ"בית הנייר" | פארודיה על "בלה צ'או" (Bella Ciao" Parody")
מבצע מקרה אדום

מבצע מקרה אדום (בגרמנית: Fall Rot) היה התוכנית לשלב השני בכיבוש צרפת על ידי הצבא הגרמני והחל ב-5 ביוני 1940. הדבר התאפשר בזכות הצלחתו של מבצע מקרה צהוב, הפלישה למדינות בנלוקס וצפון צרפת במהלך המערכה על צרפת ועל ארצות השפלה וניתוק צבאות בעלות הברית בצפון על חוף התעלה. כוחות עוצמתיים היו אמורים להתקדם גם לצרפת.
המבצע כלל שתי פעולות משנה, מתקפה ראשונית במערב החלה ב-5 ביוני, מעל נהר סום בכיוון נהר הסן והמתקפה העיקרית של קבוצת ארמיות A החלה ב-9 ביוני במרכז מעבר לנהר אן.